હિંદુ ધર્મનો સૌથી મહત્ત્વનો ગ્રંથ ઋગ્વેદ છે, એ આપણે સૌ જાણીએ છીએ. પરંતુ, ઋગ્વેદ ઘણો જૂનો છે અને મન્ત્રપુષ્પાંજલિ અને ગાયત્રી મન્ત્ર ઋગ્વેદમાં છે, એનાથી તે ગ્રંથ વિશે વધુ માહિતી હિંદુ માણસને જવલ્લે જ હોય છે. એથી ઊલટું, મહાભારત આપણો માત્ર ધર્મગ્રંથ જ નહિ, ઇતિહાસ અને સાંસ્કૃતિક વારસો છે, એ આપણામાંના બધા સુશિક્ષિત માણસો જાણતા હોય છે; એટલું જ નહિ, એની કથા ખામીખૂબીઓ સહિત તેઓ જાણતા હોય છે. તે ગ્રંથનું આપણા મનમાં જે અનન્યસાધારણ મહત્ત્વ છે તેનો આથી વધુ પુરાવો શું હોઈ શકે ?